《跋高舍人钱舜举君选著色山水》
元代·方回

堆青仍积翠，山与水俱奇。
毫发渔船远，寻常草舍卑。
喜君真好学，索我细题诗。
卷轴频舒卷，明窗肯见思。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。